Θέμα: Modern Greek Language (Secondary School)
Ερώτηση: Πώς να κάνετε ασφαλείς αγορές μέσω διαδικτύου. Η δυνατότητα για αγορές μέσω διαδικτύου παρέχει άνεση στις αγορές, διευρύνει τη δυνατότητα επιλογής και δίνει αξία στα χρήματα των καταναλωτών. Διαβάστε παρακάτω επτά συμβουλές που, αν τις ακολουθείτε, μπορείτε να είστε σίγουροι για την ασφάλεια των αγορών που πραγματοποιείτε μέσα από το διαδίκτυο, προκειμένου να μην πέσετε θύμα ηλεκτρονικής απάτης. - Ελέγξτε τον ιστότοπο (website) της επιχείρησης: Οποιοσδήποτε μπορεί να ανοίξει ένα διαδικτυακό κατάστημα. Γι' αυτό είναι σημαντικό να έχετε κάποια γνώση για τη φήμη της επιχείρησης που έχετε επιλέξει, για να πραγματοποιήσετε τις αγορές σας. - Προστατεύετε τα προσωπικά σας στοιχεία: Μην αποκαλύπτετε προσωπικά στοιχεία, παρά μόνο εάν είστε βέβαιοι για το ποιος τα συγκεντρώνει, τον σκοπό για τον οποίο τα ζητάει και τον τρόπο με τον οποίο θα τα χρησιμοποιήσει. - Προσέχετε τις λεπτομέρειες: Ελέγχετε την αναμενόμενη ημερομηνία παραλαβής, τα έξοδα αποστολής, την εγγύηση, την πολιτική επιστροφών και άλλες σημαντικές λεπτομέρειες. Βεβαιωθείτε ότι υπάρχει διεύθυνση ηλεκτρονικού ταχυδρομείου στην οποία μπορείτε να απευθυνθείτε γραπτώς, ή τηλεφωνικός αριθμός επικοινωνίας σε περίπτωση που χρειάζεστε βοήθεια με την παραγγελία ή το προϊόν που αγοράσατε. - Χρησιμοποιείτε ένα ασφαλές πρόγραμμα περιήγησης: Το πρόγραμμα που χρησιμοποιείτε για το διαδίκτυο θα πρέπει να εγγυάται την ασφάλεια των συναλλαγών σας. - Κρατάτε μυστικούς τους κωδικούς εισόδου και φροντίστε να παραμένουν ασφαλείς. Μη χρησιμοποιείτε απλές λέξεις ή την ημερομηνία της γέννησής σας. - Κρατήστε τις αποδείξεις και τους λογαριασμούς πληρωμής της κάρτας σας. Πηγή: https://saferinternet4kids.gr/www.moneyonline.gr. Με βάση το κείμενο, κατά τις ηλεκτρονικές συναλλαγές σας είναι απαράδεκτο:
Επιλογές:
να γνωρίζετε αν μπορείτε και με ποιο τρόπο να επιστρέψετε αυτό που αγοράσατε
να ξέρετε πόσα χρήματα χρειάζεται να πληρώσετε, για να σας στείλουν αυτό που αγοράσατε
να αγνοείτε πώς να επικοινωνήσετε με την εταιρεία με την οποία κάνατε συναλλαγή
Σωστή απάντηση (αριθμός επιλογής, από 0): 2